Dimpués d'a revuelta Catarina se refuchió en un conservadurismo social, persiguió a los escritors reformistas més radicals, aumentó os dreitos y privilechios d'a nobleza y fació peyor a situación d'os campesins, que encara yeran més explotatos. Promulgoron nuevas leis pa confirmar o dreito exclusivo d'a nobleza a poseyer tierras y mantener sozmeso a lo campesinato. Totas as innovacions propuestas quedoron anulatas por a sobirana, que encara que teneba contactos con o movimiento ilustrato en realidat yera una autocrata. En 1785 afavorió a la nobleza con a exención d'impuestos y d'o servicio melitar. A clase burguesa fue dividita en 6 grupos diferents.